Senja Blažene Device Marie 





Vu ime Otca ,i Sina ,i Duha Svetoga,Amen 


Blažena Devica Marija 1 Bog sin Jezuš Kristuš ostali su na veke u Spomenku. 
Zaspala je devica Marija na gori Kalvariji u Betlehemu:Jezuš došel je k njoj 
i rekel je: Majko moja predraga,spavaš li ali čuješ? Odgovorila mu je : Zaspala 
sam,Sinak moj predragi,ali sam čudan san sanjala:da sam te vidila ulovljenoga 
u Vrtu,i svezanoga peljati pred Ponciuša,od Ponciuša k Pilatušu,od Pilatuša 
Kaifašu,od Kaifaša k Anašu,od Anaša k Herodešu;da su Tvoju Svetu glavu 
tukli i med Tvoje Svete oči pluvali 1 da su Te na smrt obsudili 1 k stupu privezali, 
S korbači 1 šibljem bičuvali,ter da su Tvoju svetu Glavu pluskali i na Tvoja Sveta 
Lica pluvali,tak da se je Tvoj Sveti Obraz promenil,i Tvoju Svetu Glavu korunili 
tak,da je iz Tvoje Svete Glave krv ,iz Tvojega Svetoga Tela pak voda lejala i da 
su Te korunili i Tvoja Sveta lica 1 Vusta žuhkim čemerom,ter s octom zmešajuć 
napajali i Tvoja Sveta Rebra tak zpreboli,da je krv i voda lejala ,i da su Tvoje Sveto 
Telo iz križa dole zeli,i da su Te tužnoj Tvojoj Materi na krilo metnuli,žalostno srce 
se je prestrašilo,i da su Te križevanoga,korunjenoga 1 omotanoga,s ternovom 
korunom vu grob položili. 


Ja Jezuš odgovaram svojoj dragoj Majki:Majka moja predraga,pravednu si Ti 
senju senjala,ali koj goder ovu senju pametil bude i pri sebi nosil,vu sem po- 
božen bude,on z naglom smertjum neće moći vumreti,i vekše veličenstvo 
obderžavati hoće,to je to duševno zveličenje 1 da se ima izpovedati,kad je 
goder dan moje predrage Matere,i ravno tak hoće,da se pusti vu kraljevstvo 
nebesko,gde se bude veselil z vsemi Koruši angelskimi na sve veke vekom. 
Amen. 


O Jezuš Nazarenski,kralj židovski! Ove moći poslal je Leo papa svojemu 
predragomu bratu kralju kraljevstva. Ove moći jesu Leo Papi dane pod dva reda, 
koj goder poštuval i zapovedi obdržaval bude,hoće imati takove moći,da od 
puške niti sable takov človek neće moći vumreti i njegova dela vuslišana budu, 
ovaj list,koj ga ima 1 pri sebi nosil bude,vu vsem pobožen bude 1 njegova dela 
vuslišana budu.Ove moći počimaju se z ovakvemi rečmi: Jezuš Kristuš pomo- 
zi mi proti neprijatelom paklenskim na vode i na gore i kam goder se obrnem. 
Jezuš Kristuš smiluj mi se.Kralj nebeski na pomoć mi budi proti neprijatelom 
paklenskim i smiluj mi se nad menom grešnikom.Jezuš Kristuš občuvaj me 
od vsakojačkoga greha za muke Tvoje Jezuš Kristuš i krv ,koja se je od Tvojega 
tela prolejala,Emanuel kralj je iz groba stal ,mene je občuval 1 moje grešno telo 
od vsakojačkega greha i vraga peklenskoga.Toga dneva je sveti Ivan Krstitel 
posvetil,koj je našega Jezuša Kristuša vu Jordanskomu potoku krstil,da me 
občuva od mojega grešnoga tela i ognja paklenskoga pomozi mi Otec 1 Sin 
i Duh Sveti i presveto Trojstvo. 

Ov list našli su vu Betlehemu,kojega je Gospodin Bog vu svojem kipu 
poslal po svetom Mihaelu Arkangelu i napisano vu Rimu zlatnimi slovi vu jednoj 
cirkvi,i nijedan človek nezna,na čem stoji,niti doteknuti se niti nigdo doseći 
nemore. 

Ja Jezuš Kristuš zapovedam vam i na znanje dajem:da bi dan nedeljni svetili,ja 
sem vam dal na ovom svetu bogatstvo ,da imate vu ime moje,a na zveličenje 


dušah vaših vbogom ljudstvu davati,to mi stanovito verujte,da sem vam dal 
6 dnevov vu tjednu,a ja Jezuš jesem se nedelju odebral,koteri imate osvetiti 
na zveličenje dušah vaših. 

Ja Jezuš zapovedam vam,ako nećete verovati,hoću vas kaštigati s gladom, 
pomorom,s velikimi vojskami 1 vetri ,koj pako po toj kaštigi ostane,ter se ne bu 
hotel 
pobolšati ,hoću zbluditi jednoga kralja s drugim,da vas budu kaštigali s 
gladom,podanki, 
da bi ime moje običeno spoznali i milošću za grehe vaše ,1 opominjem vas ,da bi se 
od greha čuvali 1 dneve,koji su matere cirkve prepovedani 1 na dan svetečni hodite 
k 
svetoj maši stari i mladi ,da se imate čuvati za grehe 1 onda nemojte misliti za zlato 
i srebro,ar takova su pri Gospodinu Bogu pripravljena,krivično prisigati,ter za moje 
členke mene natezati,koj sem vaš stvoritelj i s mojom krvjom odkupil vraga 
peklens- 
koga na križnom drevu. 

Ja Jezuš Kristuš milostivni Sin Blažene Device Marije,pisal sem ov list 

i zapovedam svoga Serafina za mojom stolicom obdržavati Otca mojega 
nebeskoga, 
ar ja vami hoću nebo dati,černe ptice budu nad vami vu velikimi vetri strahovito 
letale. 

Ja Jezuš zapovedam svetiti svetu subotu po poldan,za volju predrage 
matere moje,ar da bi se ona vas nepreporučala kruto svojemi suzami,jako naplakala 
»zdavna bi vre vi vsi poginuli,s naglom smrtjum pomrli,a koj goder ov list ima,da bi 


ga 
pri sebi nosil 1 da ga ima posuditi od hiže do hiže,ar da bi on tuliko grehov 
imel,kuliko 
je vu morju pesku 1 na drevu listja,hoćeju njemu vsi grehi oprošteni biti. Koj ga 
ima, 
ter ga drugom neda,smrtni greh ima,a koja žena ovaj list ima 1 pri sebi nosi,imala 
bu 
lahki porod 1 njeno dete hoće pred Bogom i pred ljudmi zagovorno biti,a ov list 
treba 
vu čistoći držati ,ar je ove sve reči posvetil sveti Ivan Krstitel.Ki god bu ov list pri 
sebi 


nosil,naj ga bar leto dan čita u svojoj hiži pred svojom družinom,i on se ne treba 
bojati niti vraga peklenskoga,niti puške,niti sablje,niti strele,niti kvara na njegovoj 
marvi,niti neprijatela jer mu ov neće moći nahuditi. Na sve veke. Amen. 


Molitva 


Moj Spasitelju! Sine blažene Device Marije! Sladko ime Jezuš Kristuš! Ja verujem 
u tvoje rane,da ne vzabim grehe svoje,kotere sam ja grešnik včinil od početka. 
Zletila je ptica papič ;vendar nije to bila ptica papič,već je to bil angel Gabriel, 
koj je nosil svetu veru k svetoj cirkvi,odgovorila je Marija,gdo bi to zmolil v petek 


5 krat ,v nedelju 3 krat,zveličil bi 3 duše,naimre:otčevu,materinu 1 svoju. 


Amen. 


*Posvečena ptica braće naše Slovencev (Kranjcev). 


Vu ime Otcaji Sina,i Duha Svetoga. Amen. 


Najsvetejši Jezuš Kristuš,zveličitel moj razpeti,ja te opominjam na presveto 
človečansko telo,kotero si s dopušćenjem Otca Boga,i od Duha svetoga vu telo 
prečiste Blažene Device Marije vu se zel. 

O Jezuš,zveličitel moj,koteri si za ljubav moju do jedne kaplice svoju presvetu 
kervcu iz presvetoga tela Tvojega prolejal. 

O Jezuš,zveličitel moj,koteri si veliko siromaštvo i progonstvo od 
neprijatelov Tvojih za 33 leta na svetu ovom dragovolno za naše zveličenje 
podnašal. 

O Jezuš moj,koteri su svojom presvetom 1 žuhkom smrtjum vrata nebeska odprl. 
O Jezuš,zveličitel moj ,ja premišlavam onoga puta krvnoga,koteri 
si 1z tvojega presvetoga čela na vrtu klečećemu prolejal. 

O Jezuš,zveličitel moj.ja premišlavam,kak si Ti od nevernih Židovov 
vlovljen i mučen,oštro svezan od jednoga sudca do drugoga peljan i kak je Tvoje 
presveto 
telo s biči nemilostivo zbičuvano,tak,da je Tvoja presveta krv po vsem telu tekla, 
potlam 
toga jesu Tebi nesrećni Židovi trnovu korunu na Tvoju svetu glavu nabili,tak da je 
jeden 
trn prek vu Tvoju glavu prešel 1 nutri ostal. 

O Jezuš,zveličitel moj,ja premišlavam,kak s1 ti zmučen i prežuhkim križem 
obterećen bil 1 takvoga na goru Kalvariju nositi moral. 

O Jezuš,zveličitel moj,ja premišlavam, kak si ti zmučen celu vuru na 
križu visel,živel 1 sedam reči milostivo odgovoril,potlam toga presvetu dušu Otcu 
svojemu 
milostivno izručil. 

O Jezuš,zveličitel moj razpeti,prosim Te,za onu presvetu 1 pretežku muku 
i smrt žuhku koteri si za naše zveličenje na križu dragovoljno podnesel,smiluj se 
meni 
grešniku 1 primi dušu moju po smrti vu ruke Tvoje i naj bude moje skrajne 
govorenje 
kada bude iz ovoga sveta preminuti.Jezuš,Marija i Sveti Jožef,smiluj se meni 
grešniku. 


Pomoć ove molitve 


Vi bogabojeći i pobožni kršćeniki Razpetoga,dajte posluhnite veliku pomoć 
i jakost ove molitve,koju jeden pobožni pustinjak od svojega Angela iz neba dobil 
je 
i kada je ovaj pobožni pustinjak vumreti hotel,tak je on jakost ove molitve papi 
Klementu 
dvanajstomu valuval i povedal,da koteri človek ovu molitvu pri sebi nosil bude,i vu 
kojoj 
goder hiži ova molitva ležala bude,prepisana,prečitana,ili preštampana bude,vu onu 
hižu strela vudreti neće 1 da ona hiža od vsakojačkoga ognja oslobodjena bude 1 ako 
jedna ženska glava težkoga poroda ima,tak vzemete ovu molitvu i postavite ju na 
njenu 
glavu ali prsa,tak srečno ona prez velike boli poroditi hoće. 


Ova molitva vu Gradu aprobuvana kod jene ženske glave,kotera je već petero 
mrtve dece imala,kada bi pak šestoga poroda imala,tak deli su ovu molitvu,i onda 
je šesto dete 
prez vsake boli na ov svet porodila. Nadalje je ova molitva aprobuvana kod jedne 
mužke glave 
ili jednoga človeka,vu kojem 8 nečistih duhov bilo,i kada bi jedan pobožni 
redovnik k tomu 
človeku došel i na njem ovu molitvu molil je 1 na glavu mu je postavil 1 kak na on 
čas onih 8 
nečistih duhov 1z toga človeka 1zišlo i onda od njih oslobodjen bil je. 
Koteri goder človek ovu molitvu pri sebi nosil bude,tak onomu človeku hoće 
gospodin 
Bog pred osem dnevov prvo njegove smrti,kada vumreti bude moral,na znanje 
dati,i ako 
jeden ovu molitvu 7 svetkov jedan za drugim molil bude,i nju alduje za duše 
stareših svojih: 
tak ako li je ona duša vu muki Purgatoriumskoj,tak bude taki oslobojena,1 onoj hiži 
nikakova 
coprija naškoditi nebu mogla. Koteri pako čteti nebi znal,tak naj svaki dan 7 Otec 
našov, 
7 Zdravih Marijah i 1 veru Božju zmoli,na poštenje muke 1 smrti predragoga Jezuša 
Kristuša 
zveličitela našega,kojega želimo videti vu kraljevstvu nebeskom na vse veke vekov. 
Amen. 


Vu ime Otcaji Sina,i Duha Svetoga.Amen. 


Nekoja očitovanja,koje Jezuš Kristuš svetim trim ženam:Elizabeti,Brigiti 1 
Meksiki očituje. 


Reče Kristuš:Znajte drage kćeri,da sem ja 102 pluske od Židovov prijel. 
Jesem od njih vu vertu 30 puta na vusta šakom vudren. 
Ja sam vu Anašovi hiži 7 puta na zemlu opal. 
Na glavu,prsah i rukam prijel sem 40 vudercov. 
Za lasi moje jesem 30 put od zemlje zdignjen. 
Od srca jesem 199 put zdehnul. 
Za bradu sem 75 krat povlečen. 
Prijel sem jeden smrtni vudarec tak,da sem s težkim križem 
na zemlju opal. 
Prijel sem 6666 bičev. 
Na glavu prijel sem od trnove korune 1000 ranah. Na križu prijel 
sem tri smrtne špice,koje su mi glavu preboli. 
Na lice pluvano mi je 73 puta. 
Na svem mojem telu napravilo se je 5446 rana. 

Bilo je židovskog soldatov,koji su me vlovili i nemilostivno s vužem 
oštro svezali ,na zemlju bacili 1 bičevali 508,razbojnikov pako 38 1 oni koji su me 
nosili 
bili su 3. 

Kaplje krvi,koje su iz iz mojega tela skapale,bilo je 3043. 

Vsi oni,koji svaki dan 7 Otec našov 1 7 Zdravih Marija 1 1 Veru Božju zmole, 
tako dugo doklam broj gore spomenutih kaplic spuni se ,onim hoću ja na slavu 
moje 
gorke 1 žuhke smrti 5 sledećih oprošćenjah grehov 1 milosti dati. 
Zvršiti vse oproštenje njihovih grehov. 

V Purgatoriumskih nebudu mukah. 

Kada vumreju predi,nego se vreme,ali leto zvrši,tak hoću zbrojiti,kad da 
se celo vreme zvrši. 

Hoću je ja prispodobiti k svetim mučenikom,kak da su samo 1 za moju 
veru krv prolejali. 

Na njihove skradnje vure dojdu po njihovih Angelov čuvarov vu nebo, 
ze vsom svojom rodbinom do zadnjega kolena,koje još muke Purgatoriumske 
terpeti bi morale. 

Ovo očitovanje je vu Jeruzalemu vu svetom grobu najdeno i koj ga pri 
sebi nosil bude,onomu ne more neprijatel naškoditi,bude od nagle smrti oslobojen, 
ali občuvan,i neće nesrećno vumreti,i ako li bi ga noseća žena pri sebi nosila,hoće 

lehek porod imati,po Jezušu Kristušu Gospodinu našemu. Amen. 


Vu ime Otcaji sina,i Duha Svetoga.Amen. 


Filip iz Flanderna imal je inuša,koj glavo izgubljenje zaslužil,on njega 
je hotel suditi,ali nikakov sudec nemore ga suditi,nijeden Skrot nemore ga seći,na 
to 
se prečudi grof 1 sudec,ter veli:kak bi ja to razmel,nego pokaži ti meni to 
dugovanje,ja 


ti hoću to živlenje odpustiti.On sluga dal je ovaj list gospodinu,kojega on taki 
prepiše 
i slugu prez kaštige pusti. 

Nadalje,koj hoće na kakov sud iti ,tak vzemi ovaj list k sebi na desnu 
stran,tak kaj budeš iskal i govoril pred sudcem ,ono tebi neće,suprotivno niti odbito 
biti,onda ako imaš neprijatelja,koj se s tobom pravda,on te nebu mogel obrnuti niti 

odbiti. 

Jezuš Kristuš,koteri človek i Božji sin je ,občuval me v ime božje od 
vsake pogibeli,od puščene hiti 1 sable 1 s jednom rieči vsega,kaj seće,strela 1 kolje, 
kaj se zla dotiče vu ime Božje budi od mene odlučeno,ar zna protimba,železu,ocelu, 
srebru i olovu,da ja stalno blagoslovlen budem, kak je keliha i pravi nebeski kruh, 
kojega je gospodin Bog svojim dvanajstim vučenikom dal,vu ime Božje olova 
zadržanje kak je Marija majka Božja Sadržana po narodjenju Jezuša Kristuša, 
Jezuš peljal je sve preko Črlenoga mora.Plemeniti orsagi moraju se raztrgati, 
vs1 zatvori potrti, vse puške 1 jakosti zavezane jesu,Jezuš Kristuš,koj budi pri 
meni vu ime Božje,nedaj me pogubiti,jošće manje prorok tomu biti. 

Gospodine Jezuš Kristuš pri men bude vu ime Božje,vu 1 izvan 
orsaga,vu varoše i sele,vu šume i polje,oslobodi me od puškenoga i sakoja- 
čkoga olova,strelenja suzderžite od mene vu vaše velike moći 1 milošću; da 
moraju pred menum poginuti 1 faljeti vse puške 1 sablje na me deržeći 1 da 
vsu jakost pogube olova od puške suprot mene zaderži sveto Telo Kristuša 
Jezuša 1 vse pogibeli od mene vu ime Jezuša Kristuša raztiraj i prenaglene 

kakti onaj človek ,koj je desnu ruku dosegnul na križu Jezuš Kristuš 
blagoslovi i prekriži od pogibeli vu ognu neprijatelskom,gde se prepo- 
ručam s duhom i telom vsemi kotrigi,vu tvoje svete rane i vu ruke i tak 
ovde govoreć tvoje preodličeno ime Jezuš Kristuš prosim ,u tvoju svetu 
obrambu klanjam se s onim istim plačem,gde budem išel tebi na hvalu 
i diku Prisegu moju iskazati,da mi budeš milostiven 1 siguren vu vsemi 
mojemi posli,ter da daš vsigdar poleg tvoje volje vojuvati,srečno iz ovoga 
ogna iziti,vu koje prilike 1 vure uzimljeni takaj kak moje verne 1 vitežke 
pajdaše 1 zagovornike SV. ........00000000aa vana i sv. Pavla 1 sv. Matea 
kralja,sv.Jurja viteza,sv. Mikulu brodara,sv. Mihaila Arke 1 angela i vse 
svete 1 svetice,sv. Angela čuvara,koj mi bude najverem vu vsakom 
mestu prilike i neprilike,suprot mojem neprijatelom,najmre pako onde, 
gde budem suprot olovu,sablje 1 suprot druge neprilike 1 človečanske pobedi 
na placu stal,gde se nima s ovemi rečmi predajem i suprot ove človeča- 
nske pogibeli kakti maloga i velikoga zrnja,granata i sablje kresanja 
i 5 ran Kristuševih oslobodjen budem,i da onda me stane na obču- 
vanje prasivo telo presveto na svetem oltarskem Sakramentu i vu 
presvetem Kelihu prava presveta kerv gospona našega Jezuša Kristuša. 
Amen. 
Koji ovaj list pri sebi nosil ali deržati bi hotel,tak mora svako jutro 
i večer 5 Otec našov,5 Zdravih Marija 1 Veru Božju na hvalu 1 diku za 5 
ran Kristuševih zmoliti. Amen. 


Molitva 


Jezuš se je rodil vu Betlehemu varošu,stvoril je nebo 1 zemlju,dal je 
človeku telo i dušu.To su Židovi začuli ter su za žal prijeli,Jezušasu prijeli i 
vlovoli,ter su ga peljali po tom gladkom putu,koj je Jezušu pripravljen bil, 
s čavli podmećen,s britvami naperjen,stupinje jesu postajale pune kervi. 
S biči,korbači 1 šibjem su ga bičuvali,jako su ga psovali,ter su ga 

peljali do te slavne vode,gdje se je križ močil 37 let. Židovi se smehavaju, 
kaj hoćemo početi,hoćemo l1 križ preseći,ali Jezuša navleći na njegov 
sveti križ,njegove svete ruke s čavli pribiti,njegove svete noge s čavli 
prikovati,njegovu svetu glavu s ternjem koruniti,njegova sveta usta s 
oštvami nacvirati. Došla je k njemu njegova sveta Majka,ter mu rekla: 
o predragi sinek,pretežku muku ti terpiš.O predraga majka,ja volim 
rajši još jeden krat tak težku muku terpeti,kak samo jednu dušu v pekel 
pustiti. Nego prestri tvoj sveti plašt pod moj sveti križ,da ti spustim tri 
kaple kervi;jednu nosi na ono ravno polje,gde bude rasla belica pšenica, 
s čem se budu grešniki krepili 1 hranili 1 svete meše služili na oltaru 
alduvano svet,svet,sveto telo Kristuševo;drugu nosi na onu goru visoku, 
gde bude raslo černo groždje iz njega bude raslo vino,s kem se budu 
svete meše služile na oltaru alduvale svet,svet,svete,kerv Kristuševa; 
treću nosi na onaj grešni svet,da ljudstvo odkupi da nebudu grešniki, 
nego Božji naslednik1,da se budu znali spominjati,kak je žuhka i težka 
muka 1 smrt Kristuševa bila. Amen. 


Kristušev list 


Moji dragi kršćeniki najte delati po svetkih i nedelah,da ne- 
budete od mene kaštigani i prokleti,poslušajte svete meše. Molite, da 
vam ja grehe oprostim,ja sem vam dal 6 dnevov vu tjednu za vaše delo, 
da sebe hraniti morate,a 7 dan za počinek 1 za slušati svete meše,a kada 
pako vi,dragi moji keršćeniki ,vaše molitve zveršite najte prepušćati,da 
siromakom Almuštvo davali nebi,ako to včinite nebudete od Boga ka- 
štigani,najte delati proti zapovedim Božjim, drugač budete na veke prokleti 
i skvarjeni,vaši sini i kćere budu s kugom i vojskom 1 zevsema mogućemi 
kaštigami ,pedepsani 1 nesamo s ovimi kaštigami,nego takaj strašnom 
tučom 1 s potresom, kaj ti ja za vas na križnom drevu vnoga pretrpil jesem, 
dajte vi keršćeniki,vsakomu,koj bude od vas potrebuval ovaj list prepisati, 
da svaki ovu milost zadobit more,imate Boga na moje svete reći,budite 
vu pučini od moje kervi,koja je za vas stočena,1 koj ne bude moje zapovedi 
obderžaval,bude od mene na sudni dan proklet,i na veke skvarjen. Moje 
zapovedi budu na veke za one ostale,koji jesu vnogo smertno zgrešili,ako 
istinski vu serdcu svoje grehe oplakivali budu takovi budu milošću,oprošćenje 
grehov i pravičnost od mene zadobili. Ov list nadjen je vu Francuzkoj zemli 
s velikimi čudesi vu jednom selu,jednu milju daleko od varoša Lion,kojega 


je Bog svemogući po Angelu Gabrielu zlatnimi slovami napisanog poslal 
vu spodobi jednog mladenca 7 let staroga na ov svet,da okolo ljudih ovaj 
list s dopušćenim čudom napervo stavlja. Na zveršetku svetoga groba 
gospodina našega Jezuša Kristuša,koj vu svoji svetlosti mesto molitve 
je imal ona sva svete Elizabete i svete Brigite i druge molitve je nazvestil 
koja Jezuš Kristuš je podnesel i pretrpel,je takaj svoju veliku žalost,koju 
nekrivnu je moral terpiti,povedal je njim svetim:znate li vi moji dragi,da 
vojnikov 150 je bilo,koji mene nemilostivo s vuzom oštro svezali jesu 1 
na zemlju hitili i dali su mi na moju glavu 30 vudarceov,na moje prsi pako 
dali su mi šakami 109 ,tak,da na zemlji stati nisem mogel 1 dali su mi 
na moja pleća 108 vudarcov i mene su s vuzom zvezanoga za las1 
sim tam po zemlji vlekli i onda sem bil za bradu 30 puta povlečen 
i oštro su me s vuzom privezali i jesem moral 6600 put okolo teći, 
onda sem moral 66 vudarcov na mojem telu preterpeti i jesem pre- 
terpel,ali od 5 ran 102 kaple kervi sam stočil,iz prsih pako sam 3043 
kaplic kervi stočil. 
Ja nepotrebujem više od ljudih kak 7 Otec našov, 
7 Zdrave Marije 1 1 veru Božju za moje rane i moje muke,koje sem 
pretrpel bi zmolil svaki dan 1 4 petka postil u marcu,ovom prikažujem 
ja 16 milošće rimske prošćenje,da budu slobodni od svih grehov. 
Koji za umreti jesu,od 12 let od grehov oslobodjeni budu. 
Budu od purgariuma oslobodjeni. 
Dojti hoćeju iz zemlje na nebo 1 duše njihove k meni 
u naručaj dojti. 
Svi oni koji u pobožnost i molitvu budu zvršavali 
budu od vraga oslobodjeni. 
Nebudu z naglom smrtju mrli. 
(6:2) 
Svaka hiža u kojoj ova molitva zadržavala,bude od 
svake neprilike 1 nesreče oslobodjena. 
Na večer bude videl pred očima _B.D.M. kak da bi 
krv hotela za uru stočiti. 
Nebudu bez izpovijedi i svete pričesti umrli. 
Ako 4 ali 5 1z prijateljstva jedne hiže budu molili, 
dojdeju u nebo. 


Jedno sigurno pripečenje, 


Jedan stanoviti kapetan po velikoj šumi putujući najde 
jednoga čovjeka ,kojemu glava i tijelo je bilo pobito,ov kričeći proti 
kapetanu veli njemu:o prijatelju! kad brže ti u varoš ,dodješ,tak molim 
te pošli mi sim jednoga spovednika da ja moje grehe morem spove- 
dati,kajti ja od putnih tolvajov na pol mrtav stučen jesem 1 vre tri dana 
1 tri noći mučim se i nemorem bez spovedi umreti... 


*NAPOMENA: Ovaj molitvenik sam prepisao doslovce od slova do slova,od 
zareza do zareza itd.tako da ja nisam odgovoran za tiskarske pogreške. Prepisano je 
samo prvih dvadeset i nešto stranica s time da je zadnjih nekoliko odlomaka 
prepisano iz drugog molitvenika čija je zadnja stranica bila previše oštećena da bih 
je prepisao. Također se u drugom molitveniku mogu pronaći drugačiji podaci o 
broju Isusovih rana i kapi krv1 koje su prolivene. Međutim,to ovisi o tiskarima koji 
su tiskali molitvenike 1 njihovim autorima (koji su meni nepoznati).Sav drugi 
sadržaj je identičan. Ako imate nekih informacija o ovom molitveniku,molim da 
napišete u komentarima.Zahvaljujem! 


